Црни снег
Црни снег је југословенска и српска телевизијска серија снимљена и емитована 1966. године у продукцији Редакције Забавно-хумористичког програма Телевизије Београд по сценарију и у режији Радивоја Лоле Ђукића.

Садржај 
Једина серија Лоле Ђукића која није искључиво хумористичко-сатирична. Двадесет људи из једног аутобуса, завејаног у планини, склања се у некакав полуразрушени замак. Ту остају затрпани десет дана. Сваки дан је друга прича и нова емисија. У овој серији направљен је необичан драматуршки експеримент: свака емисија припада другом драмском жанру, од комедије ситуације до трагедије. У свакој епизоди су друга два лика носиоци радње.

Културно-просвјетна заједница из Подгорице објавила је у форми књиге сценарио свих десет епизода ("Црни снег", 2002).

Из критике 
... Ђукић воли да се обраћа гледаоцима. Учинио је то овога пута представљајући себе и своју нову серију „Црни снег“. На први поглед тај његов разговор с гледаоцима подсећа на договор. Договора, у ствари нема, гледаоци су доведени пред свршен чин. Ђукић је решио да прекине са оним с чим је за милионе гледалаца током протеклих година постао оно што јесте: велики и незаменљиви забављач.

           Не, новом серијом Ђукић суботом увече више не забавља поклонике малог екрана. Он се решио да их суботом увече потресе, да им приређује драме. Већ у првој причи нове серије „Незавејани трагови“ завејао је трагове својих некадашњих емисија. Не кажемо све трагове, јер само присуство Миодрага Петровића-Чкаље и Ђокице Милаковића потврдило је трагове некадашњег духа који је преовлађивао стилом званим „ђукићевски“.

           Ђукић је обећао десет драмских родова, за сваку емисију из серије по један. Заборавио је да помене само један у чијем је духу остварена прва – мелодраму. У ствари, прва емисија била је мешавина свих обећаних драмских родова. Ипак, да не би било неспоразума и ако изузмемо неминовно разочарање многих гледалаца новим садржинама – с којим, уосталом, и сам Ђукић рачуна – прва прича „Црног снега“ врло је вешто режирана. Ђукић је чак показао, као писац, завидну драматуршку спретност. Све споредне нумере распоредио је око разграничених група сродних ликова, за сваки одређени карактер нашао одговарајућег глумца, а овим споредним токовима разрађивао и водио радњу. Чворни моменат акције, међутим, протекао је у – причању.

           У првој емисији тај тешки и сложени задатак био је поверен Стеви Жигону, дакле глумцу који располаже снагом да такав незахвални посао изнесе на својим плећима. Утолико пре што је цео „случај“ Емила Маркетића, који је Стево Жигон као свој доживљај испричао, веома наивно конструисан, у стилу „кримића“ чији је јунак „убица с дечјим лицем“.

           Остаје нам да чекамо следеће емисије и следеће приче о личним судбинама осталих Ђукићевих јунака, да бисмо употпунили први, чудан утисак.

(Олга Божичковић, Где је забављач, Политика, Београд, 28. фебруар 1966)

Епизоде

Улоге 

|-
|Предраг Тасовац || Правник Срђан Делић (10 еп. 1966)
|-
|Миодраг Петровић Чкаља || Лимар Цакан (10 еп. 1966)
|-
|Вера Ђукић || Стефанова супруга Весна (10 еп. 1966)
|-
|Марија Црнобори || Ана Петровић (10 еп. 1966)
|-
|Михајло Бата Паскаљевић || Милутин (10 еп. 1966)
|-
|Ђокица Милаковић || Лимар Винко (10 еп. 1966)
|-
|Петар Банићевић || Доктор Јован Стаменковић (10 еп. 1966)
|-
|Михајло Викторовић || Виолиниста Стефан Иван (10 еп. 1966)
|-
|Драгутин Добричанин || Руководилац Средоје Мирић (10 еп. 1966)
|-
|Миодраг Поповић Деба || Водник с пушком (10 еп. 1966)
|-
|Бранка Зорић || Зорица Јовановић-Малецка (10 еп. 1966)
|-
|Олга Ивановић || Павлова супруга Марија (10 еп. 1966)
|-
|Жарко Митровић || Деда Раде (10 еп. 1966)
|-
|Богић Бошковић || Кондуктер Жика (10 еп. 1966)
|-
|Марија Милутиновић || Средојева кћи Буба (10 еп. 1966)
|-
|Живојин Жика Миленковић || Директор Павле Катић (10 еп. 1966)
|-
|Павле Минчић || Шумар Ратко (10 еп. 1966)
|-
|Љубиша Бачић || Шофер Михајло (10 еп. 1966)
|-
|Стево Жигон || Емил Маргетић (10 еп. 1966)
|-
|Даница Аћимац || Сељанка Десанка (10 еп. 1966)
|-
|Миливоје Мића Томић || Дошљак (5 еп. 1966)
|-
|Радивоје Лола Ђукић || Лола Ђукић (1 еп. 1966)
|}

Комплетна ТВ екипа ▼
<div class="mw-collapsible mw-collapsed" id="mw-customcollapsible-myDivision">

Спољашње везе 
 

Југословенске серије
Српске серије